b'\n_START_ARTICLE_\nAljaska\n_START_SECTION_\nGeografija\n_START_PARAGRAPH_\nAljaska le\xc5\xbei na skrajnem severo-zahodu severne Amerike, od preostalih zveznih dr\xc5\xbeav ZDA pa jo lo\xc4\x8di pribli\xc5\xbeno 800 km. Na vzhodu meji na Kanadski zvezni dr\xc5\xbeavi Yukon in Britanska Kolumbija, na jugu na Alja\xc5\xa1ki zaliv in Tihi ocean, na zahodu na Beringovo morje, Beringov preliv in \xc4\x8cukotsko morje, na severu pa na Arkti\xc4\x8dni ocean._NEWLINE_Teritorialno morje Aljaske se v Beringovem prelivu dotika teritorialnega morja Rusije, od katere je na najbli\xc5\xbeji to\xc4\x8dki oddaljena manj kot 5 km. Ker se nekateri otoki Aleutov nahajajo v vzhodni polobli, je Aljaska tehni\xc4\x8dno najbolj vzhodna in hkrati najbolj zahodna zvezna dr\xc5\xbeava v ZDA, pa tudi najbolj severna._NEWLINE_Je najve\xc4\x8dja zvezna dr\xc5\xbeava v ZDA, pokriva povr\xc5\xa1ino 1.518.800\xc2\xa0km\xc2\xb2, ve\xc4\x8d kot dvakrat toliko kot Teksas, naslednja najve\xc4\x8dja zvezna dr\xc5\xbeava. \xc4\x8ce bi bila suverena dr\xc5\xbeava, bi bila po velikosti 19. najve\xc4\x8dja na svetu.\n_START_SECTION_\nPrebivalstvo\n_START_PARAGRAPH_\nNa Aljaski \xc5\xbeivijo Aleuti, prvotni prebivalci, ki so v davni preteklosti pri\xc5\xa1li na ameri\xc5\xa1ko celino iz osrednje Azije, Indijanci in Inuiti. Aleuti se pre\xc5\xbeivljajo z ribolovom, Indijanci in Inuiti pa z lovom na severne jelene in severne medvede. Za pomo\xc4\x8d pri delu so si vzredili pasjo pasmo alja\xc5\xa1ki malamut.'